  Виталий Пронин Брангуртысь песянайёслы сётэмын Удмурт Республикаысь калык артист нимъёс. Та сярысь указ улэ кизэ нюртӥз Президент Александр Волков. - «Евровиденилэсь» финалзэ возьматэк ик, коллективысь котькуд песянайлы дано ним сётон сярысь решение кутӥ, - ивортӥз Президент. - Соос быдэс дунне тыр асьмелэсь шаермес но удмурт калыкмес, культурамес данъязы.Песянайёслэсь финалын кырӟам-верамзэс Александр Волков дораз, семьяеныз учкоз шуиз. Нош Брангуртысь артисткаослэн матысь ӵыжы-выжыоссы 26-тӥ мае луозы Москваын. Шоркаре мыноз ог 10 мурт, пӧлазы Пугачёва Наталляпайлэн кузпалыз - Офонь агай но. Нялтас вераса, 75 аресъем песятай акыляк луиз ни журналистъёслэсь. Соин йырин Офонь агай берло нуналъёсы шутэтске Ижысь огаз санаторийын. Нош Пугачёвъёслэсь корказэс но пудозэс чакла Ижевскысь бертэм Валентина нылзы. Коллективлэн пресс-секретарез Светлана Сырыгина ивортэмъя, «Россия» телеканал Москва но Баку городъёс куспын телемост радъялоз. Оскем потэ, песянайёслы ватсаса кужым сётоз матысь ӵыжы-выжыоссынызы телеэкран пыр адӟиськон. Нош асьмеос мылысь-кыдысь удмурт нылкышноосмы понна висёмы Ижын но Брангуртын.Алёна Ионина. Теги: Брангуртысьпесянайёс  